Esther.
10.
Da Kaynich Ahasveros hott di lendah getaxt gans deich sei kaynich-reich biss naus an di lendah am say nohch. 
Un alles es eah gedu hott mitt sei graft un macht, un aw alles es kshrivva is veyyich di hallichkeit fumm Mordecai es eem gevva voah beim kaynich, dee sacha sinn alles ufkshrivva im shreives funn di kaynicha funn Media un Persia. 
Da Yutt Mordecai voah's zvett haychsht im land, yusht unnich em Kaynich Ahasveros, un eah voah grohs ohksenna unnich di Yudda. Eah voah hohch uf kohva bei sei breedah di Yudda veil eah kshaft hott fa's goot funn sei leit, un hott kshvetzt fa si so veit es vass es besht voah fa si.
