Hiob.
25.
No hott da Bildad funn Suah andvat gevva un ksawt, 
“Gott is awlmechtich un leit missa een firchta, eah macht fridda im haychshta himmel. 
Kenna sei greeks-gnechta gezayld sei? Un uf veah dutt sei helling nett sheina? 
Vee, dann, kann en mann gerecht sei fannich Gott? Vee kann ebbah rein sei es geboahra is zu en veibsmensh. 
Even da moon sheind nett hell, un di shtanna sinn nett rein in sei awwa, 
vi feel vennichah da mensh, es is vi veahm aus mukka, un en mensha-kind, es yusht is vi en voahm.” 
