Psalm.
129.
En leet fa ksunga sei uf em vayk nuff an Jerusalem. Si henn mich oft veesht fafolkt funn meim yungem uf. Nau loss Israel sawwa, 
Si henn mich veesht fafolkt funn meim yungem uf, avvah si sinn mich nett ivvah-kumma. 
Di blooks-leit henn mei bukkel geblookt, si henn iahra feichta lang gmacht. 
Avvah da Hah is gerecht, eah hott mich frei kshnidda funn di gottlohsa iahra shtrikk. 
Loss awl selli es Zion hassa kshohmd sei un zrikk gedrivva sei. 
Loss si sei vi graws es uf em haus-dach vaxt, es favelkt eb's ufvaxa kann. 
Da graws-shneidah kann sei hand nett filla mitt sell graws, un da shayb-binnah kann aw nett sei oahm filla mitt. 
Nimmand es fabei gayt zayld sawwa, “Em Hah sei sayya sei ivvah eich; miah saykna eich im nohma fumm Hah.” 
